|  |  |
| --- | --- |
| infoDEV_tagline_(blue_transparent) | **http://mobilearea.mobi/wp-content/uploads/2011/04/nokia-logo.jpg**   |

**Մամուլի հաղորդագրություն**

2012/454/FPD

**Բջջային հեռախոսների օգտագործումն աշխատատեղերի ստեղծման համար**

*Բջջային հեռախոսի «Սմարթ ռիկշոու» կիրառական ծրագիրը նորարարական մրցանակ է շահում*

**ՎԱՇԻՆԳՏՈՆ, 17 մայիսի 2012 թվական:** Հնդկաստանցի **Աադհար Բհալինգը** Համաշխարհային բանկի հովանավորությամբ անցկացված մ2Ուորք (m2Work) առցանց մրցույթի հաղթողն է, որի միջոցով որոնվում են բջջային հեռախոսների` աշխատատեղերի ստեղծման ներուժը խթանելու լավագույն գաղափարներ:

 «Նոկիա»-ի և «*info*Dev»-ի կողմից կազմակերպված` Համաշխարհային բանկի նորարարության և տեխնոլոգիայի ձեռներեցության ծրագրի մրցույթի ժամանակ ստացվել է ընդհանուր թվով 939 գաղափար, որոնց 96 տոկոսը` զարգացող և ձևավորվող տնտեսություններից: [m2Work](http://www.ideasproject.com/community/en/treasury/m2work)-ը, որը նշանակում է բջջային հեռախոսով միկրոաշխատանք (mobile microwork), նպատակ ունի *մայքրոուորքը* տարածել` ընդգրկելով զարգացող երկրների 5 միլիարդ բջջային հեռախոսներ: Ներկայում միլիոնավոր մարդիկ իրենց եկամուտներն ավելացնում են միկրոաշխատանքի` փոքր թվային առաջադրանքների միջոցով, որ կարող են կատարել առցանց:

Բհալինգը Համաշխարհային բանկի, «Նոկիա»-ի, «ՅուՔեյէյդ»-ի (UKaid) և մասնավոր հատվածի այլ ներկայացուցիչներից կազմված բարձրաստիճան ժյուրիին համոզեց զարգացման վրա իր «Սմարթ Ռիկշոու ցանցի» ( [“Smart Rickshaw Network”](http://www.infodev.org/en/Article.834.html)) ազդեցության, նորույթ լինելու և իրագործելիության հարցում` շահելով 20,000 ԱՄՆ դոլար արժեքով գլխավոր մրցանակը: Նրա գործիքի միջոցով զարգացող երկրներում մարդկանց խմբերին շատ ցածր գնով կպատվիրվեն *քրաուդսորս* (crowdsource) քարտեզներ` ռիկշոուների վարորդների պարկի աշխատանքն օգտագործելով բաժանորդագրական ծառայությունը երթևեկության թարմ օպերատիվ տվյալներով սնուցելու համար:

Բհալինգը և եզրափակիչ փուլ անցած մյուս հինգ մասնակիցները բոլորն էլ եզրափակիչ փուլում գործարարության գծով ուսուցում ստացան: Եզրափակչի մյուս մասնակիցների գաղափարները վերաբերում էին շրջակա միջավայրի պահպանությանը, առողջապահության և կրթության մատչելիությանն ու սոցիալական հրատարակչությանը:

«*Ներկայացված գաղափարների բազմազանությունը ցույց է տալիս, որ մենք սկսում ենք օգտագործել զարգացող երկրներում տեխնոլոգիայի մատչելիությունը նորարարական գաղափարների հետ միավորելու ներուժը` զարգացման կարևորագույն խնդիրների լուծմանն օգնելու նպատակով: Ոգեշնչող էր տեսնել մասնակիցների ստեղծարարությունը և փոփոխություն իրականացնելու կիրքը».- ասաց* ***Սթեֆանի վոն Ֆրիդբըրգը`* Համաշխարհային բանկի խմբի տեղեկատվության գլխավոր պատասխանատուն և** ժյուրիի նախագահը:

Երկրորդ տեղը զբաղեցրեց Հայաստանցի **Ալեքսանդր Շաքարյանը**, ում «մայքրոֆորեսթեր» (MicroForester) կիրառական ծրագիրը կօգնի անտառվերականգնման նախագծերին: **Նադիա Միլինգթոնը և Լուիս Ռոզենթալը** պատվավոր հիշատակության արժանացան բջջային հեռախոսով ախտորոշման ծրագրի` 3MD: Mobile Diagnostics համար, որը հարբժշկական հմտություններով տեխնիկական մասնագետներին հնարավորություն կտա հիվանդների թվայնացված սկաներային նկարների հիման վրա կատարել հիվանդությունների ախտորոշում:

[*info*Dev](http://www.infodev.org/en/Publication.1056.html)-ի կողմից իրականացված հետազոտությամբ ընդգծվել է մայքրոուորքի ներուժը: ՏՀՏ ոլորտի ծրագրի շրջանակում իրականացված ուսումնասիրությունները ցույց են տվել, որ զարգացող երկրներում սարքերի և ցանցերի բարելավման միջոցով բջջային տվյալների թողունակության տարեկան աճը կկազմի 80 տոկոս:

Համակազմակերպիչ «Նոկիա» ընկերության համար, m2Work-ն ընդգծեց բջջային նորարարությունների ուժն ու աշխատատեղերի ստեղծման ներուժը: *«Եզրափակչի բոլոր հինգ մասնակիցներն էլ փաստում են, որ բջջային տեխնոլոգիան ոչ թե միայն զվարճանալու կամ սպառելու, այլ նաև գումար վաստակելու հզոր միջոց է», -* ասաց ժյուրիի անդամ, «**Նոկիա» ընկերության կորպորատիվ հարաբերությունների և պատասխանատվության հարցերով գործադիր նախագահի տեղակալ Էսկո Ահոն:** *«Այս գաղափարներից բոլորն էլ կայունությանն էին վերաբերում, ուստի ուղղակի սոցիալական ազդեցությունն առանցքային էր մեր որոշման համար», - հավելեց նա:*

m2Work-ին օժանդակում է UKaid-ը: infoDev-ը, որպես Համաշխարհային բանկի խմբի մաս, բջջային կիրառական ծրագրերի լաբորատորիաների ([Mobile Applications Labs (mLabs)](http://www.infodev.org/en/Topic.34.html)) և բիզնես ինկուբատորների իր հսկայական ցանցը կօգտագործի` եզրափակչի մասնակիցներին օգնելով սաղմնային փուլում գտնվող իրենց գաղափարները կենսունակ նորաստեղծ ձեռնարկումների զարգացման հարցում, որոնք կարող են կայուն աշխատատեղեր ստեղծել:

Լրացուցիչ տեղեկությունների համար կարդացեք Համաշխարհային բանկի մասնավոր հատվածի զարգացման բլոգը կամ այցելեք [[infoDev.org](http://www.infodev.org/en/Article.834.html)](http://www.infodev.org/en/Article.834.html) կայքէջ:

**Պատասխանատուներ.**

*Վաշինգտոնում`* Անջելա Բեքքերզ, (202) 458-8831, abekkers@worldbank.org